በክልሉ የህግ የበላይነትን ለማስከበር የፀጥታና የደህንነት ተቋማት በቅንጅት እየሰሩ ናቸዉ
በኦሮሚያ ክልል የህግ የበላይነትን ለማስከበር የፀጥታና የደህንነት ተቋማት በቅንጅት እየሰሩ መሆናቸዉን የክልሉ ፖሊስ ኮሚሽን ኮሚሽነር ጀነራል ከፍያለዉ አስታወቁ፡፡ይሁን እንጂ እንደ ኮሚሽነሩ ገለጻ እንደ ሀገር የተጀመረዉን ለዉጥ ለማደናቀፍና ለመቀልበስ የሚንቀሳቀሱ አካልት አሉ፡፡የክልሉ መንግስት ከህዝብ ጋር ተቀናጂቶ በመስራቱ የክልሉ ሰላምና ፀጥታ መሻሻሎችን ማሳየቱን የተናገሩት ኮሚሽነሩ በእስከአሁኑ ሂደትም በክልሉ ታጥቀዉ የሚንቀሳቀሱ ቡድኖችና በህገ ወጥ መንገድ ሲንቀሳቀሱ የነበሩ የጦር መሳሪያዎች በቁጥጥር ስር ዉለዋል ብለዋል፡፡ከዚህ በተጨማሪም  በቡራዩ ከተማ 20 ሺህ ኩንታል ቡና፤3ሺህ ኩንታል ሰሊጥ፤9552 የተሸከርካሪ መለዋወጫዎችና 3ሺህ ኩንታል አኩሪያተር በአንድ ማከማቻ መጋዘን ዉስጥ በቁጥጥር ስር መዋሉን የገለፁት ኮሚሽነር ጀነራሉ  ከገላን ከተማም በተመሳሳይ በቁጥጥር ስር የዋሉ ቁሳቁሶች መኖራቸዉን ገልፀዋል፡፡ከዚህ በተጨማሪም 609 የጦር መሳሪያዎችና 10ሺህ 297 ጥይቶች በህገ ወጥ መንገድ ሲዘዋወሩ በቁጥጥር ስር መዋላቸዉን ኮሚሽነሩ ተናግረዋል፡፡ኮሚሽነሩ ክልሉ የህግ የበላይንት ማስከበር ከጀመረ በኃላ በየቦታዉ ተዳክሞ የነበረዉ የመንግስት አወቃቀርና አስተዳደር ተጠናክሯል ብለዋል፡፡  